185 
Væxt i Omfang, betinget af Delingen af de sammensættende to 
Elementer; dertil kan komme den Forflytning fra umiddelbar For- 
bindelse med Nyrens Peritonealbeklædning, som følger af Svømme- 
blærens Udvikling, idet denne trænger sig baglænds ind imellem 
begge. Den indtrædende kjønslige Differentiering kan yttre 
sig i to forskjellige Retninger: i histologisk Henseende, ved 
forskjellige Udviklingsforhold af de sammensættende Elementer, og i 
den ydre Form; i disse to Retninger optræder Forskjellen ingen- 
lunde altid samtidig. Uden at nogen histologisk Forskjel i selve 
Genitalfolden var kjendelig, fandt jeg saaledes, at hos forskjellige 
Cyprinoider (som Gobio) havde nogle Individer, i meget spæd Alder, 
Genitalbaandet fæstet med en bredere Basis end andre, og den 
videre Udvikling viste, at de første vare mandlige; hos Salmo fario 
fandt jeg, at blandt ellers ens udviklede Individer strakte den 
Genitalceller indeholdende Del af Kjønsanlægget sig betydelig læn- 
gere tilbage hos nogle end hos andre; da Testes hos den voxne 
naa næsten til Krophulens Bagende, medens Ovariet kun ligger i 
den forreste og mellemste Del, ville de førstnævnte Unger utvivl- 
somt udvikle sig til Hanner"). 
a, Hvad den histologiske Udvikling angaar, er det vigtigste 
Træk, der betegner Genitalfoldens Overgang til Ovarie, Dannelsen 
af de første Æg. Æggene fremgaa direkte af Genital- 
cellerne; nogle af disse forstørre baade deres Protoplasma og 
deres Kjærne, og begge undergaa efterhaanden Omdannelser; det 
første bliver tættere og mindre klart og farves stærkere af Tink- 
tionsmidler, den sidste faar flere smaa Kjærnelegémer, rimeligvis 
opstaaede ved Deling af det oprindelige enkelte. Nogle enkelte af 
Peritonealcellerne, eller som de nu rettere bør kaldes, Stroma- 
cellerne, slutte sig om de voxende Æg og blive disses Follikel- 
celler. Disse Træk ville findes gyldige for alle vordende Benfiske- 
Ovarier. Anderledes stille derimod Forholdene sig med Hensyn til 
7) Maaske har Kjønsdifferentsen hos Salmo været udtalt lige fra første 
Færd af, fra Genitalcellernes tidligste Optræden, hvad jeg ikke har 
havt Lejlighed til at undersøge. 
